Juuse Saros

Juuse Matias Saros (s. 19. huhtikuuta 1995 Forssa, Suomi) on suomalainen jääkiekkomaalivahti, joka pelaa Nashville Predatorsissa. == Ura == Saros on HPK:n kasvatti. Hän vakiinnutti paikkansa HPK:n A-nuorten ykkösmaalivahtina jo kaudella 2011–2012 joukkueen voittaessa pronssia. Seuraavana kautena HPK:n A-nuoret ottivat SM-kultaa Saroksen johdolla. Saros toimi myös joissakin HPK:n edustusjoukkueen otteluissa luukkuvahtina sekä edusti Suomea alle 18-vuotiaiden maailmanmestaruuskilpailuissa Sotšissa Suomen saavuttaessa pronssia. Saros valittiin myös turnauksen parhaaksi maalivahdiksi. Seuraavalla kaudella Saros toimi jo HPK:n ykkösmaalivahtina SM-liigassa, ja hän pelasi myös Suomen ykkösmaalivahtina nuorten maailmanmestaruuskilpailuissa Ruotsissa. Suomi voitti mestaruuden 16 vuoden tauon jälkeen ja Saros valittiin kisojen tähdistökentälliseen. SM-liigakauden päätteeksi Saros palkittiin parhaalle tulokkaalle myönnettävällä Jarmo Wasaman muistopalkinnolla. Hänet valittiin myös Suomen joukkueeseen maailmanmestaruuskilpailuihin vuonna 2014. Kolmosmaalivahdiksi nimetty Saros ei päässyt pelaamaan, mutta oli kuitenkin mukana voittamassa ensimmäistä aikuisten arvokisamitaliaan Suomen saavuttaessa hopeaa. Vuoden 2015 maailmanmestaruuskisoissa Tšekin Ostravassa ja Prahassa Saros pelasi ensimmäisen arvokisaottelunsa pelaamalla heti nollapelin Slovakiaa vastaan. Saros on pelannut yhteensä kahdeksan miesten A-maaottelua. Torjuntaprosentti otteluista on 96,6, ja päästettyjen maalien keskiarvo 0,65. Saros pelasi ensimmäisen NHL-ottelunsa 29. marraskuuta 2015, kun hänet oli edellisenä päivänä nostettu AHL:stä, jossa hän oli voittanut kahdeksan kymmenestä pelaamastaan ottelusta. Hän torjui 20 laukausta ja päästi kolme maalia, mutta sai päävalmentaja Peter Laviolettelta kehuja ottelun jälkeen. 16 AHL:ssä pelatun ottelun jälkeen Saros oli voittotilastossa neljäntenä. Milwaukee Admiralsin silloinen päävalmentaja kertoi Saroksen olevan ”kilpailija, joka antaa joukkueelleen mahdollisuuden menestyä joka ilta”. Saros pudotettiin lokakuussa juuri ennen kauden 2016–2017 alkua Nashville Predatorsin farmijoukkueeseen Milwaukee Admiralsiin, mutta pääsi pelaamaan myös NHL:ssä lokakuussa 2016. Hän sai uransa toisessa NHL-ottelussa myös syöttöpisteen. Ensimmäisen nollapelinsä Saros pelasi kauden kuudennessa ja uransa seitsemännessä NHL-ottelussaan 30. joulukuuta 2016 St. Louis Bluesia vastaan. Elokuussa 2021 Saros teki Predatorsin kanssa neljän vuoden mittaisen ja yhteensä 20 miljoonan dollarin arvoisen jatkosopimuksen. https://www.tsn.ca/nashville-predators-re-sign-juuse-saros-1.1682244 Tammikuun 2023 alussa Saros teki Nashville Predatorsin seuraennätyksen torjumalla 64 laukausta, kun Predators voitti Carolina Hurricanesin vieraissa lukemin 5–3. Ennätysottelun aikana julki tuli myös, että Saros on valittu toisena peräkkäisenä vuonna NHL-jääkiekkoliigan tähdistöotteluun. Ottelun kolmannessa erässä Saros pysäytti kaikki 28 Hurricanesin maalintekoyritystä. Myös se oli Predatorsin seuraennätys. Yhden ottelun torjunnoissa Predatorsin aiempi ennätys oli 54 torjuntaa, jotka teki Dan Ellis vuonna 2008. Saroksesta tuli näin ollen on neljäs maalivahti, joka on kaudesta 1955–1956 lukien kirjauttanut vähintään 64 torjuntaa NHL:n runkosarjapelissä. Häntä ennen saavutukseen olivat yltäneet Joe Daley (64 torjuntaa vuonna 1970), Mario Lessard (65 torjuntaa vuonna 1981) ja Ron Tugnutt (70 torjuntaa vuonna 1991). Heinäkuussa 2024 Saros solmi Predatorsin kanssa kahdeksan vuoden ja yhteensä 61,92 miljoonan dollarin arvoisen jatkosopimuksen. == Yksityiselämä == Saros avioiutui Minna-nimisen naisen kanssa heinäkuussa 2023 ja he tekivät Suomen lakien mukaisen avioehdon, vaikka asuvatkin Yhdysvalloissa. == Saavutukset == === SM-liiga === * A-nuorten SM-pronssia: 2011–2012 * A-nuorten Suomen mestaruus: 2012–2013 * A-nuorten runkosarjan paras pelaaja: 2012–2013 * A-nuorten paras maalivahti: 2012–2013 * Vuoden tulokkaan Jarmo Wasama -palkinto: 2014 === NHL === * AHL All Rookie Team 2014 * NHL All Rookie Team 2016 === Maajoukkue === * Alle 18-vuotiaiden MM-pronssia: 2013 * Alle 18-vuotiaiden MM-kilpailujen paras maalivahti: 2013 * Nuorten maailmanmestaruus: 2014 * Valinta nuorten MM-kilpailujen tähdistökentälliseen: 2014 * MM-hopeaa: 2014, 2016 === Ennätykset === * SM-liigan tulokasmaalivahtien voittoennätys (24 voittoa, mukaan lukien jatkoaikavoitot): 2013–2014 * SM-liigan tulokasmaalivahtien peliaikaennätys (2 625 minuuttia): 2013–2014 * SM-liigan tulokasmaalivahtien nollapeliennätys (7 nollapeliä): 2013–2014 * Eniten torjuntoja nollapelissä ottanut maalivahti Nashville Predatorsin seurahistoriassa (46 torjuntaa): 2017–2018 == Tilastot== === Seuraura === Runkosarja Pudotuspelit Palkinnot Kausi Joukkue Liiga O V H T NP PM Torj. PMK T% O V H NP PM Torj. PMK T% 2013–2014 HPK SM-liiga 44 16 8 16 7 77 995 1,76 92,82 6 2 4 0 14 130 2.29 90,28 2014–2015 HPK SM-liiga 47 13 16 18 6 101 1322 2.14 92,90 – – – – – – – – 2015–2016 Milwaukee Admirals AHL 38 29 8 – 4 84 968 2.24 92,00 2 0 2 0 5 41 2.57 89,10 Nashville Predators NHL 1 0 1 - 0 3 20 3.10 87,00 – – – – – – – – 2016–2017 Nashville Predators NHL 21 10 8 – 1 47 567 2.35 92,30 2 0 0 0 3 14 3.18 82,40 Milwaukee Admirals AHL 15 13 2 - 1 28 396 1.86 93,40 – – – – – – – – 2017–2018 Nashville Predators NHL 26 11 5 – 3 61 746 2.44 92,50 4 0 0 0 2 40 1.05 95,20 Milwaukee Admirals AHL 9 3 5 - 1 26 251 2.88 90,60 – – – – – – – – 2018–2019 Nashville Predators NHL 31 17 10 – 3 74 796 2.62 91,50 1 0 0 0 1 20 1.33 95,20 2019–2020 Nashville Predators NHL 40 17 12 – 4 98 1044 2.70 91,40 4 1 3 0 13 111 3.22 89,50 2020–2021 Nashville Predators NHL 36 21 11 – 3 78 995 2.28 92,70 6 2 4 0 20 232 2.78 92,10 2021–2022 Nashville Predators NHL 67 38 25 – 4 173 2107 2.64 91,80 – – – – – – – – 2022–2023 Nashville Predators NHL 64 33 23 – 2 171 2099 2.69 91,90 – – – – – – – – 2023–2024 Nashville Predators NHL 64 35 24 – 3 173 1845 2.86 90,60 6 2 4 0 12 100 2.02 90,00 NHL Yhteensä 350 182 119 - 23 878 10219 2.63 91,70 23 5 11 0 39 517 2.45 91,10 AHL Yhteensä 62 45 15 - 6 138 1753 2.24 92,10 2 0 2 0 5 41 2.57 89,10 SM-liiga Yhteensä 91 29 24 34 13 178 2317 1.96 92,87 6 2 4 0 14 130 2.29 90,28 === Arvokisat === Sijoitus Vuosi Kisa O V H NP PM Torj. PMK TP% Palkinnot 2012 IH ? ? ? ? ? ? ? ? 2013 U18 MM 7 ? ? 1 ? ? 1,86 94,6 2014 U20 MM 6 5 1 0 9 149 1,57 94,3 2014 MM-kilpailut 0 0 0 0 0 0 0 0 7\. 2015 U20 MM 3 ? ? 0 ? ? 3,03 87,5 6\. 2015 MM 1 1 0 1 0 22 0,00 100 2016 MM 2 2 0 2 0 27 0,00 100 == Yksityiselämä == Juuse Saroksen isä Pekka Saros on koripalloerotuomari ja rehtori. == Lähteet == * * * ===Viitteet=== Luokka:Suomalaiset jääkiekkomaalivahdit Luokka:Nashville Predatorsin pelaajat Luokka:Jarmo Wasaman muistopalkinnon voittajat Luokka:Nashville Predatorsin varaamat pelaajat Luokka:Vuonna 1995 syntyneet Luokka:Elävät henkilöt Luokka:Seulonnan keskeiset artikkelit